CELEX: 62016TN0901
Language: sl
Date: 2016-12-21 00:00:00
Title: Zadeva T-901/16: Tožba, vložena 21. decembra 2016 – Elche Club de Fútbol/Komisija

20.2.2017   
            
            
               SL
            
            
               Uradni list Evropske unije
            
            
               C 53/40
            
         Tožba, vložena 21. decembra 2016 – Elche Club de Fútbol/Komisija
   (Zadeva T-901/16)
   (2017/C 053/48)
   Jezik postopka: španščina
   
      Stranki
   
   
      Tožeča stranka: Elche Club de Fútbol (Elche, Španija) (zastopnici: M. Segura Catalán in M. Clayton, odvetnici)
   
      Tožena stranka: Evropska komisija
   
      Predlog
   
   Tožeča stranka Splošnemu sodišču predlaga, naj:
   
               —
            
            
               ugodi ničnostnim razlogom iz tožbe;
            
         
               —
            
            
               ugotovi ničnost Sklepa Evropske komisije z dne 4. julija 2016 v zvezi z državno pomočjo SA.36387 (2013/C) (ex 2013/CP), ki jo je Španija dodelila Elche Club de Fútbol S.A.D. (in drugim nogometnim klubom) zlasti v delu, v katerem se nanaša na Elche CF.
            
         
               —
            
            
               ugotovi ničnost člena 1 tega sklepa glede ukrepa 3.
            
         
               —
            
            
               ugotovi ničnost člena 2 tega sklepa v delu, v katerem se z njim zahteva izterjava državnih pomoči v zvezi z ukrepom 3 od Elche CF.
            
         
               —
            
            
               Komisiji naloži plačilo stroškov postopka.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri razloge.
   
               1.
            
            
               Prvi tožbeni razlog je napaka v analizi in obrazložitvi pri opredelitvi ukrepa pomoči in upravičenca, saj je Komisija za poroštva, ki jih je Instituto Valenciano de Finanzas (IVF) dalo Fundación Elche CF štela, da je Elche CF njihov prejemnik v smislu člena 107 PDEU.
            
         
               2.
            
            
               Drugi tožbeni razlog je kršitev člena 107 PDEU in pomanjkanje obrazložitve kar zadeva opredelitev poroštva, ki jih je IVF dal Fundación Elche CF, za državno pomoč. Komisija ni dokazala pripisljivosti državi, da je bila dodeljena selektivna prednost, ni ocenjevala izkrivljanja konkurence, niti ni dovolj utemeljila vpliva na trgovino znotraj Evropskega gospodarskega prostora.
            
         
               3.
            
            
               Tretji tožbeni razlog je kršitev člena 107 PDEU pri določitvi višine pomoči in zneska, ki ga je treba izterjati.
            
         
               4.
            
            
               Četrti, podredni, tožbeni razlog je kršitev člena 107 PDEU pri presoji združljivosti pomoči in uporabi Smernic o reševanju in prestrukturiranju.